A extracción de coltán ye motivo de conflictos cheopoliticos, más que más en o Congo, an que s'entremezclan os intreses d'o Estau y os países mugants, as guerrillas que operan en a rechión, as multinacionals occidentals y os contrabandistas. Seguntes informes d'achencias internacionals de prensa y Nacions Unidas, a exportación de coltán ha aduyau a financiar a quantos bandos d'a Segunda Guerra d'o Congo, un conflicto que ha resultau con un balanz aproximau de mas de 6 millons de muertos, como tamién ha serviu a qualques guerrillas colombianas an que existe o mesmo problema. Ruanda y Uganda son actualment exportando coltán furtau d'o Congo a Occident, prencipalment a os Estaus Unius, an que s'utiliza quasi exclusivament en a fabricación de condensadors electroliticos de tantalio.